Σχεδιασμός και παιδαγωγική αξιοποίηση διαδικτυακής πλατφόρμας για την προώθηση της ανάγνωσης και της γραφής στο Δημοτικό Σχολείο
Creators: name: Στεφάνου Σταματιάδου Αννα Ιωάννη
Publisher: name: Aristotle University of Thessaloniki
Year: 2021
Subjects: Λογοτεχνική εκπαίδευση
Διαδικτυακές πλατφόρμες
Δημοτικό σχολείο
Literacy education
Online platforms
Primary school

description: Με βάση τον προβληματισμό για τη σχέση μεταξύ διδασκαλίας της Λογοτεχνίας και ΤΠΕ στις μέρες μας, η παρούσα εργασία έχει σκοπό να διερευνήσει πώς θα μπορούσαν οι ΤΠΕ και συγκεκριμένα οι δυνατότητες που παρέχει το Web 2.0 μέσω ψηφιακών διαδικτυακών πλατφορμών να βοηθήσουν στην προώθηση της ανάγνωσης και της γραφής σε παιδιά Δημοτικού Σχολείου. Για τις ανάγκες της διερεύνησης σε ένα πρώτο στάδιο μελετήθηκαν και αξιολογήθηκαν υπάρχουσες διαδικτυακές πλατφόρμες για την προώθηση της ανάγνωσης και της γραφής σε παιδιά, έπειτα, σε δεύτερο στάδιο, κατασκευάσθηκε μια νέα διαδικτυακή πλατφόρμα και σε τρίτο στάδιο πραγματοποιήθηκε δοκιμή της πλατφόρμας σε σχολικές τάξεις, ώστε να μελετηθεί η ανταπόκριση των παιδιών και των εκπαιδευτικών. Ο ερευνητικός σχεδιασμός που υιοθετήθηκε ήταν μικτού τύπου και συγκεκριμένα συγκλίνοντα σχεδιασμού, σύμφωνα με τον οποίο συλλέγονται δεδομένα ταυτόχρονα με ποσοτικές και ποιοτικές μεθόδους συνδυαστικά. Η πλατφόρμα δοκιμάσθηκε από έξι τάξεις ενός Πειραματικού Δημοτικού Σχολείου της Θεσσαλονίκης, συνολικά από 115 μαθητές/τριες, σε μια πιλοτική εφαρμογή τον Ιούνιο του 2020 και σε μια κυρίως εφαρμογή τον Οκτώβριο-Νοέμβριο του 2020. Τα αποτελέσματα της παρούσας εργασίας υποδηλώνουν ότι με τη χρήση μιας τέτοιας πλατφόρμας υπάρχουν πράγματι περιθώρια να ενισχυθεί η συμμετοχή των παιδιών σε διαδικασίες ανάγνωσης και γραφής, υπό την προϋπόθεση κατάλληλης οργάνωσης και υποστήριξης. Οι μαθητές και οι εκπαιδευτικοί εξέφρασαν κυρίως θετικές απόψεις και υπήρχε σχετικά καλή ανταπόκριση από τους μαθητές, ειδικά των μεγαλύτερων ηλικιών, αν και παρατηρήθηκε μια ανισότητα συμμετοχής ανάμεσα στα παιδιά, ανάλογα με τη σχέση τους με την ανάγνωση και με τις ΤΠΕ. Προέκυψε ότι οι μαθητές πρέπει να έχουν ένα καλό επίπεδο αναγνωστικής εμπειρίας και εξοικείωσης με τις ΤΠΕ, ώστε να μπορέσουν να συμμετάσχουν ουσιαστικά στην πλατφόρμα. Παρατηρήθηκε ότι ο ρόλος των εκπαιδευτικών και των γονέων είναι καίριας σημασίας για την επιτυχή ενσωμάτωση ενός τέτοιου εργαλείου στην τάξη, τη δημιουργία αίσθησης κοινότητας και την οργάνωση ουσιαστικού διαλόγου μεταξύ των μαθητών σχετικά με τη λογοτεχνία. Επισημάνθηκε η σημασία της προβολής του εαυτού ως κινήτρου συμμετοχής των παιδιών και, τέλος, αναδείχθηκε η ανάγκη πιο σαφούς διδασκαλίας των κειμενικών ειδών που καλούνται να παράξουν οι μαθητές σε μια τέτοια πλατφόρμα
description: Pondering on the relationship between literature education and ICTs in our days, the present study is to investigate how the usage of ICTs, and more specifically Web 2.0, through an online digital platform could potentially help promote reading and writing in primary school children. For the purpose of investigation first there was a need to research already existing online digital platforms with a similar theme, then followed the creation of a brand new platform for the specific study and, finally, this online digital platform was used by students, in order to see theirs and their teachers’ reactions. The research strategy adopted was a mixed methods design, specifically a convergent design, in which both quantitative and qualitative data were collected at the same time. The digital platform was used by six classes, consisting of 115 students in total, in a Pilot Primary School in Thessaloniki, first in a pilot implementation that lasted for the entire month of June in 2020 and later in a main implementation that lasted throughout October and November in 2020. The results of the present study indicate that the use of an online digital platform such as this could indeed potentially increase students’ participation in reading and writing activities, under the condition of proper planning and well-aimed support. Both students and teachers alike showcased mostly positive reactions and there was a relatively satisfactory response from the students, especially older ones, although an imbalance in participation was noted among them, depending on their general relationship with reading and ICTs. It was pointed out that students must have a certain level of fluency both in reading ability and in the ability to use ICTs, in order to participate properly in the platform. The importance of the teachers’ and parents’ roles in the successful integration of a digital platform such as this in the classroom, in the creation of a sense of community and in the construction of meaningful discourse online about literature was highlighted in particular. It was also pointed out that the opportunity for children to show off themselves in their classmates can act as motivation to participate in a digital platform about reading and writing. Finally, the need for proper instruction in the classroom regarding the different genres of text that students were invited to write and share in the online platform was highlighted as well